als_Latn dik_Latn nus_Latn
Asport – Mark Webber parakaloi Fernando Alonson kur kishin ngelur edhe 5 xhiro nga fundi për të fituar Çmimin e Madh të Britanisë. Spanjolli e kishte bërë garën thuajse të tijën pas nisjes nga vendi i parë në cirkuitin e Silverstone, i cili më në fund ishte tharë pas një jave me shi.
Por gomat e buta të pilotit të Ferrarit nuk arritën ta mbajnë prapa makinën Red Bull të australianit, të pajisur me goma të forta. Edhe pse përfundoi në vend të dytë, Alonso arriti të ruajë kryesimin në klasifikimin për pilotë. Edhe piloti tjetër i Red Bull, gjermani kampion bote Sebastian Vettel, u mundua t’i afrohet Alonsos gjatë xhirove të fundit, por u detyrua të kënaqej me vendin e tretë.
Braziliani Felipe Massa zhvilloi garën e tij më të mirë gjatë këtij sezoni, duke u renditur i katërti dhe duke i dhuruar disa pikë të vyera Ferrarit në klasifikimin për konstruktorë. Menjëherë pas tij, në vendin e pestë u rendit finlandezi i Lotus, Kimi Raikkonen.
Ndërkohë, piloti tjetër i Lotus, i talentuari Romain Grosjean e mbylli garën në vendin e 6-të, pasi e mori veten nga një aksident në xhirot e para me britanikun e Force India, Paul di Resta, i cili u detyrua të tërhiqej. Rizgjimi i kohëve të fundit i Michael Schumacher vazhdoi edhe gjatë kësaj gare, duke parakaluar heroin e shtëpisë Lewis Hamilton për të marrë vendin e shtatë. Bruno Senna dhe britaniku tjetër i McLaren, Jenson Button mbyllën 10-shen e parë.
Klasifikimi për pilotë:
1. Fernando Alonso (Ferrari) 129 pikë
2. Mark Webber (Red Bull Racing-Renault) 116
3. Sebastian Vettel (Red Bull Racing-Renault) 100
4. Lewis Hamilton (McLaren-Mercedes) 92
5. Kimi Räikkönen (Lotus-Renault) 83
6. Nico Rosberg (Mercedes) 75
7. Romain Grosjean (Lotus-Renault) 61
8. Jenson Button (McLaren-Mercedes) 50
Klasifikimi për konstruktorë:
1. Red Bull Racing-Renault 216 pikë
2. Ferrari 152
3. Lotus-Renault 144
4. McLaren-Mercedes 142
5. Mercedes 98
6. Sauber-Ferrari 60
7. Williams-Renault 47
8. Force India-Mercedes 44
You must be logged in to post a comment Login
als_Latn als_Latn als_Latn als_Latn als_Latn glg_Latn zsm_Latn zsm_Latn ind_Latn nno_Latn ind_Latn nno_Latn zsm_Latn als_Latn glg_Latn glg_Latn nno_Latn ind_Latn sot_Latn glg_Latn glg_Latn sot_Latn eng_Latn